এ দিকে এরদোগান তথা একে পার্টিকে বেশ কিছু চ্যালেঞ্জেরও মোকাবেলা করতে হচ্ছে। এ নির্বাচনে প্রথমবারের মতো রাজনৈতিক দল হিসেবে পার্লামেন্টে প্রবেশ করবে কুর্দিদের রাজনৈতিক দল হেডেপে (ঐউচ)। পূর্বে তারা স্বতন্ত্র হিসেবে নির্বাচন করলেও এবারই প্রথম সম্মিলিতভাবে রাজনৈতিক দল হিসেবে পার্লামেন্টে যাচ্ছে। বলাই বাহুল্য, কুর্দিদের ভবিষ্যৎ পরিকল্পনা একটি স্বাধীন কুর্দি রাষ্ট্র (ইরাক ও সিরিয়ার কুর্দি অঞ্চলসহ)। যারা দীর্ঘদিন তুরস্কের সেনাবাহিনীর সাথে যুদ্ধে লিপ্ত ছিল। পেকেকে তাদের সন্ত্রাসী বাহিনী। এরদোগানই তাদের সাথে যুদ্ধবিরতি করেন এবং রাজনীতিতে সুযোগ করে দেন। তুরস্কের সিরিয়া সীমান্তবর্তী ১২টি জেলার এ কুর্দি অঞ্চল থেকে তারা এবার প্রায় ৭০% ভোট পেয়েছে। পার্লামেন্টে কুর্দিদের ৫৯টি আসন যেমন তাদের জন্য বড় অর্জন ঠিক তেমনি তুরস্কের ভবিষ্যতের জন্য চ্যালেঞ্জও। এরদোগান কিংবা একে পার্টি এ চ্যালেঞ্জ মোকাবেলায় কতটা সফল হবেন এটা সময়ই বলে দেবে।